مجلس العموم البريطانى
مجلس عموم المملكه المتحده  و معروف باختصار مجلس العموم, بيشغل الغرفه السفلى من برلمان المملكه المتحده, و الغرفه العليا ييشغلها مجلس اللوردات, بينتخب بطريقة الاقتراع السرى المباشر لاختيار 650 عضو من الانتخابات العامه لسنة 2010, انتخابات المجلس بتتعمل بطريقة الدوائر الانتخابيه او مناطق التصويت, و هما بيشغلو مقاعدهم لوفت انتخاب اعضاء تانين بعد خمس سنين, و بيرمز للعضو بالحروف (MP) يعنى اختصار لكلمة عضو البرلمان باللغه الانجليزيه, و بيتم انتخاب اعضاء البرلمان اما عن طريق انتخابات عامه فى كل الدوائر الانتخابيه, او عن طريق انتخابات تكميليه قى حالة وفاه لواحد من اعضاء المجلس.

اتطور مجلس العموم البريطانى بانجلترا خلال القرن الاربعتاشر, و استمر المجلس لحد بقى مجلس العموم لبريطانيا العظمى بحدوث اتحاد سياسى مع اسكتلندا, و فى القرن التسعتاشر حدث اتحاد سياسى مع ايرلندا, و اخد اسمه الحالى بعد استقلال ايرلندا سنة 1922.

كان مجلس العموم البريطانى اقل قوه من مجلس اللوردات فى الاصل, لكن ازدادت سلطاته التشريعيه و اتجاوز لحد كبير مجلس اللوردات, و خفضت سلطة مجلس اللوردات حسب قانون البرلمان سنة 1911, و يينتمى رئيس الوزرا لمجلس العموم من سنة 1902.

و من سنة 1963, من خلال اتفاقيه, بقى شرط ان يكون رئيس الوزرا عضو فى مجلس العموم, بعد ما كان من مجلس اللوردات.

دور المجلس

العلاقه مع الحكومه 
رئيس الوزرا مسؤول قدام مجلس العموم, و عليه الحفاظ على دعم مجلس العموم ليه, و لو كان منصب رئيس الوزرا شاغر, بيتعين الشخص اللى ييحظى بدعم كبير من النواب فى المجلس, و فى العاده, بيكون رئيس الوزرا, زعيم حزب الاغلبيه فى مجلس العموم, اما زعيم تانى اكبر حزب فى البرلمان فبيكون زعيم المعارضه فى البرلمان.

ممكن للمجلس يبين عدم تاييده للحكومه عن طريق تمرير قرار بسحب الثقه, او رفض قرار منح الثقه للحكومه, و لما بتتسحب الثقه من الحكومه, فعلى رئيس الوزرا الاستقاله.

مدة الدوره فى المجلس 5 سنين, بس مع صدور قانون البرلمانات الثابت, بقت مدة الخمس سنين ثابته, و بتجرى انتخابات عامه مبكره اذا وافق المجلس بثلثيه.

اللجان 
بيستخدم البرلمان البريطانى نظام اللجان لاداء مجموعه من المهام زى مصادرة مشاريع القوانين, و بتنظر اللجان لمشاريع القوانين المطروحه بالتفصيل, و ممكن تجرى مجموعه من التعديلات عليها, مشاريع القوانين ذات الاهميه الدستوريه العاليه و بعض الاجراءات الماليه الهامه بتتبعت للجنة المجلس الكامل, و هيا عباره عن هيئه بتتالف من كل اعضاء مجلس العموم, و بيراسها الرئيس او نائب رئيس "لجنة الوسائل و الطرق".

لينكات برانيه

مصادر 

 
برلمان المملكه المتحده
تاسيسات سنة 1801 فى المملكه المتحده
حكومه المملكه المتحده
مجالس عموم وطنيه
نظام وستمنستر